ริการ์โด โรดริเกซ (นักฟุตบอล)

ริการ์โด อิบัน โรดริเกซ อารายา (เกิดวันที่ 25 สิงหาคม ค.ศ. 1992) เป็นนักฟุตบอลชาวสวิสที่เล่นในตำแหน่งแบ็กซ้ายให้กับเปเอสเฟในเนเธอร์แลนด์ โดยยืมตัวจากมิลานในเซเรียอา และทีมชาติสวิตเซอร์แลนด์ เขาถูกขนานนามว่าเป็นกองหลังที่สมบูรณ์ โดยมีความสามารถในการโหม่งที่แข็งแกร่ง และการเปิดบอลไปยังเป้าหมายได้อย่างแม่นยำ นอกจากนี้ เขายังความโดดเด่นในด้านการเล่นลูกเซ็ตพีซและการยิงลูกโทษ

บิดาของเขาเป็นชาวสเปน มารดาเป็นชาวชิลีเชื้อสายบาสก์ โรดริเกซเริ่มเล่นฟุตบอลอาชีพกับซือริชใน ค.ศ. 2010 โดยก่อนหน้านี้เขาอยู่ในทีมชุดเยาวชนเป็นระยะเวลา 8 ปี ต่อมาเขาถูกขายให้กับเฟาเอ็ฟเอ็ล ว็อลฟส์บวร์คในเดือนมกราคม ค.ศ. 2012 ด้วยค่าตัว 7.5 ล้านปอนด์ เขาลงเล่นให้กับว็อลฟส์บวร์ครวมทุกรายการทั้งสิ้น 184 นัด ยิงได้ 22 ประตู และพาทีมคว้าแชมป์เดเอ็ฟเบ-โพคาลและเดเอ็ฟเอ็ล-ซูเพอร์คัพใน ค.ศ. 2015 ต่อมาเขาเซ็นสัญญากับเอซี มิลาน ใน ค.ศ. 2017

โรดริเกซลงเล่นให้กับทีมชาติชุดเยาวชนครบทุกรุ่นอายุ โดยเคยพาทีมชาติคว้าแชมป์ฟุตบอลโลกเยาวชนอายุไม่เกิน 17 ปีใน ค.ศ. 2009 เขาได้เล่นให้กับทีมชาติชุดใหญ่มาตั้งแต่ ค.ศ. 2011 และได้ลงเล่นกว่า 60 นัด เขาเป็นส่วนหนึ่งของทีมชาติสวิสในการแข่งขันโอลิมปิกฤดูร้อน 2012, ฟุตบอลโลก 2014, ฟุตบอลชิงแชมป์แห่งชาติยุโรป 2016 และฟุตบอลโลก 2018 ใน ค.ศ. 2014 เขาได้รับการลงคะแนนให้เป็นนักฟุตบอลสวิสยอดเยี่ยมแห่งปี

 เกียรติประวัติ 
 สโมสร 
เฟาเอ็ฟเอ็ล ว็อลฟส์บวร์ค
 เดเอ็ฟเบ-โพคาล: 2014–15
 เดเอ็ฟเอ็ล-ซูเพอร์คัพ: 2015

 ทีมชาติ 
สวิตเซอร์แลนด์
 ฟุตบอลโลกเยาวชนอายุไม่เกิน 17 ปี: 2009

 รางวัลส่วนตัว 
 ผู้เล่นยอดเยี่ยมแห่งฤดูกาลของแฟนสโมสรฟุตบอลซือริช: 2011–12
 นักฟุตบอลสวิสยอดเยี่ยมแห่งปี: 2014

 อ้างอิง 

 แหล่งข้อมูลอื่น 

 Profile  at VfL Wolfsburg
 Profile at FC Zürich
 FIFA Profile 
 UEFA Profile
 Bundesliga Profile
 Sky Sports Profile


หมวดหมู่:บุคคลจากซือริช
หมวดหมู่:นักฟุตบอลชาวสวิส
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลซือริช
หมวดหมู่:ผู้เล่นเฟาเอ็ฟเอ็ล ว็อลฟส์บวร์ค
หมวดหมู่:ผู้เล่นเอซี มิลาน
หมวดหมู่:ผู้เล่นเปเอสเฟ ไอนด์โฮเฟิน
หมวดหมู่:ผู้เล่นในสวิสซูเปอร์ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นในเซเรียอา
หมวดหมู่:นักฟุตบอลทีมชาติสวิตเซอร์แลนด์
หมวดหมู่:นักฟุตบอลในโอลิมปิกฤดูร้อน 2012
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ชาวสวิสเชื้อสายสเปน
หมวดหมู่:ชาวสวิสเชื้อสายบาสก์
หมวดหมู่:ผู้เล่นในฟุตบอลชิงแชมป์แห่งชาติยุโรป 2024